अब्राहम लिङ्कन

अब्राहम लिङ्कन (, १२ फेब्रुअरी १८०९ - १५ अप्रिल १८६५) संयुक्त राज्य अमेरिकाका सोह्रौँ राष्ट्रपति थिए। सन् १८६१ देखि १८६५ मा हत्या हुनु अघिसम्म उनले अमेरिकी राष्ट्रपतिको जिम्मेवारी सम्हालेका थिए। उनले अमेरिकी गृहयुद्धमा सङ्घको नेतृत्व गरी परीसङ्घीय राज्य अमेरिकालाई पराजित गरेर दासप्रथा अन्त्यमा गर्नुमा मुख्य भूमिका निर्वाह गर्नुका साथै सङ्घको संरक्षण, सङ्घीय सरकारको सुदृढीकरण र अमेरिकी अर्थतन्त्रलाई आधुनिकीकरण गर्न सफलता हासिल गरेका थिए।

लिङ्कनको जन्म केन्टकीको एउटा गरिब परिवारमा भएको थियो भने उनी इन्डियानाको सीमाना नजिक हुर्केबढेका थिए। स्वाध्ययनको मार्फतबाट थुप्रै ज्ञान हासिल गरेका लिङ्कन पछि गएर वकिल बन्नुका साथै इलिनोइ राज्यको विधानसभा सदस्य र इलिनोइबाट अमेरिकी प्रतिनिधि सभाका सदस्य समेत बनेका थिए। सन् १८५४ को कान्सस-नेब्रास्का ऐनप्रति असन्तुष्टि भएर उनले नयाँ गठन भएको रिपब्लिकन पार्टीका नेता बन्दै राजनीतिमा पुनः प्रवेश गरेका थिए।
सन् १८५८ को महासभामा स्टिफन डगलस विरुद्धको प्रचार मार्फत उनले राष्ट्रिय स्तरमा ख्याति कमाउन सफल भएका थिए। सन् १८६० को राष्ट्रपतीय निर्वाचनमा विजय हासिल गरी राष्ट्रपतिमा निर्वाचित भएसँगै दक्षिणी राज्यहरू सङ्घबाट छुट्टिए र परीसङ्घीय राज्य अमेरिकाको गठन भएको थियो। लिङ्कनको राष्ट्रपति पद ग्रहणको एक महिनापछि नयाँ परीसङ्घले दक्षिणमा रहेको साम्टर किल्लामा आक्रमण गर्दै गृहयुद्ध सुरु गरेको थियो।

 सन्दर्भ सामग्रीहरू 

 बाह्य कडीहरू 



 अब्राहम लिङ्कनको राष्ट्रपतीय पुस्तकालय तथा  सङ्ग्रहालय
 लिङ्कनको हत्याकाण्ड
 अब्राहक लिङ्कन: काङ्ग्रेस पुस्तकालयबाट
 अब्राहाम लिंकन डिजिटल पुस्तकालयका कागजातहरू  अब्राहम लिङ्कनको राष्ट्रपतीय पुस्तकालयबाट  लिङ्कनको जीवनकालमा उनले लेखेका वा उनलाई लेखिएका सबै कागजातहरूको दस्तावेजीकरण
 अब्राहम लिङ्कन ऐतिहासिक दस्तावेजीकरण परियोजना – दक्षिणी इलिनोई विश्वविद्यालय, डिजिटल पुस्तकालय

श्रेणी:अमेरिकाका राष्ट्रपतिहरू
श्रेणी:अमेरिकी राजनीतिज्ञहरू
श्रेणी:पदमा रहँदा नै मृत्यु हुने व्यक्तिहरू
श्रेणी:हत्या भएका अमेरिकी राष्ट्रपतिहरू